ת'אן מייקר

ת'אן מריאל מייקר (באנגלית: Thon Marial Maker, נולד ב-25 בפברואר 1997) הוא כדורסלן אוסטרלי-דרום סודאני, המשחק בעמדות הפאוור פורוורד והסנטר בפוג'יין סטורג'נס מליגת הכדורסל הסינית.

נעוריו
מייקר נולד בואו שבסודאן (כיום בתחומי דרום סודאן). דודו, סידר מייקר, אחיו הצעיר, מטור, ודודתו ברחו מדרום סודאן כאשר היה מייקר בן חמש. כאשר הם הגיעו לאוסטרליה הם התקבלו שם במעמד פליטים וחיו בפרת' שבאוסטרליה המערבית.

כשהיה בן 14, מייקר התגלה על ידי אדוארד סמית', סקאוט אוסטרלי ממוצא אפרו-אמריקאי. סמית' הפך לאפוטרופוס של מייקר  וסייע לו לפתח את קריירת הכדורסל. בשנת 2011 נשלח למחנה כדורסל בטקסס.

קריירה מקצועית

מילווקי באקס
בדראפט 2016 נבחר מייקר במקום ה-10 על ידי מילווקי באקס. בליגת הקיץ של ה-NBA השיג ממוצע של 14.2 נקודות ו-9.6 ריבאונדים. ב-30 ביולי 2016 חתם מייקר על חוזה במילווקי. תחת מאמנה החדש של מילווקי בעונת , מייק בודנהולצר, הצטמצם משמעותית תפקידו של מייקר בקבוצה והוא ביקש לעבור בטרייד לקבוצה אחרת.

דטרויט פיסטונס
ב-7 בפברואר 2019 עבר מייקר לדטרויט פיסטונס, בטרייד שכלל את הבאקס, הפיסטונס ואת ניו אורלינס פליקנס.

קליבלנד קאבלירס
לקראת עונת  חתם מייקר על חוזה בקליבלנד קאבלירס.

סטטיסטיקות הקריירה ב-NBA

בעונה הסדירה

בפלייאוף

קישורים חיצוניים

הערות שוליים 

כדורסלנים אוסטרלים
כדורסלנים דרום סודאנים
כדורסלני מילווקי באקס
שחקני כדורסל תיכונים שנבחרו בדראפט ה-NBA
בחירות דראפט של מילווקי באקס
כדורסלני דטרויט פיסטונס
כדורסלני קליבלנד קאבלירס
כדורסלני הפועל ירושלים
דרום סודאנים שנולדו ב-1997
אוסטרלים שנולדו ב-1997